दूरसंचार पर अधिकार प्राप्त मंत्रिसमूह (ईजीओएम) का अध्यक्ष बनने के महज तीन दिन बाद ही कृषि मंत्री शरद पवार ने आज इस पद से अपना इस्तीफा प्रधानमंत्री मनमोहन सिंह को सौंप दिया, जिसे उन्होंने स्वीकार कर लिया। इससे पहले पवार ने आज यह कहते हुए मंत्रिसमूह की बैठक टाल दी कि वह काफी व्यस्त हैं लेकिन उन्होंने प्रधानमंत्री को पत्र लिखकर इस जिम्मेदारी से मुक्त करने की बात कही।  प्रधानमंत्री को लिखे गए पत्र में पवार ने कहा, 'पहले कई बार मुझे 2जी स्पेक्ट्रम आवंटन घोटाले में बेकार घसीटने की कोशिश की गई है।' उन्होंने कहा, 'ये सभी आरोप झूठे हैं और दुर्भावना से लगाए गए हैं, जिन्हें मैं मजबूती के साथ खारिज करता है। मैं न तो वैयक्तिक स्तर और न ही आधिकारिक स्तर पर इस क्षेत्र में होने वाले फैसलों की प्रक्रिया से जुड़ा हुआ था।' पवार ने कहा है, 'मेरे मंत्रिसमूह का चेयरमैन होने पर फिर कई लोग दुर्भावना से मुझे विवादों में घसीट सकते हैं। इसलिए मैं निवेदन करता हूं कि मुझे मंत्रिसमूह के अध्यक्ष पद से अलग किया जाए।' प्रधानमंत्री ने मंत्रिसमूह के अध्यक्ष पद से पवार के इस्तीफे को स्वीकार कर लिया है। पवार पर डीबी बलवा समूह के साथ उनके कथित संबंध के आरोप लगते रहे हैं। डीबी बलवा समूह एतिसलात डीबी का प्रवर्तक है और केंद्रीय जांच ब्यूरो द्वारा की गई जांच के बाद उनका स्पेक्ट्रम लाइसेंस रद्द कर दिया गया है। पिछले कुछ हफ्तों में यह दूसरी बार है जब मंत्रिसमूह की बैठक टाली गई है। इससे पहले यह बैठक 21 जून को होनी थी लेकिन राष्ट्रपति पद का उम्मीदवार बनने के बाद मुखर्जी ने इसे रद्द कर दिया था। हालांकि मुखर्जी के इस्तीफे के बाद गृह मंत्री पी चिदंबरम या रक्षा मंत्री ए के एंटनी को इस मंत्रिसमूह का अध्यक्ष बनाए जाने की अटकलें थीं। लेकिन पवार को अध्यक्ष बना दिया गया। आज होने वाली मंत्रिसमूह की बैठक में 2जी स्पेक्ट्रम की नीलामी के लिए आधार मूल्य तय करने से लेकर दूरसंचार क्षेत्र से जुड़े कई मसलों पर फैसला होना था। ऐसे में सवाल उठने लगे हैं कि क्या सरकार स्पेक्ट्रम नीलामी के लिए उच्चतम न्यायालय द्वारा तय की गई 31 अगस्त की समयसीमा में इस काम को अंजाम दे पाएगी?
दूरसंचार ईजीओएम से हट गए पवार
Just three days after taking over as Chairman of the Empowered Group of Ministers (EGoM) on Telecom, Agriculture Minister Sharad Pawar today submitted his resignation from the post to Prime Minister Manmohan Singh, which he accepted. Earlier today, Pawar deferred the meeting of the Group of Ministers, saying he was busy but wrote to the Prime Minister to relieve him of this responsibility. In a letter to the Prime Minister, Pawar said, There have been several attempts in the past to unnecessarily drag me into the 2G spectrum allocation scam. He said, All these allegations are false and malicious, which I vehemently deny. I was neither personally nor officially associated with the decision-making process in this area. Mukherjee has been made Chairman of the D Group of Ministers by the Supreme Court in the last week of August. Pawar has been made Chairman of the D Group of Ministers when the spectrum was auctioned.
Pawar pulls out of telecom EGoM